6.

KONDIZZJONIJIET SPEĊIFIĊI TAT-TWAĦĦIL 6.1. Lampa ta' quddiem main-beam 6.1.1. Numru: waħda jew tnejn. 6.1.2. Disinn ta' l-arranġament: m'hemmx speċifikazzjonijiet individwali. 6.1.3. Post 6.1.3.1. Wisa': — lampa ta' quddiem main-beam indipendenti tista' titwaħħal fuq, taħt jew ħdejn lampa oħra ta' quddiem: jekk dawn il-lampi qegħdin waħda fuq l-oħra, iċ-ċentru ta' referenza tal-lampa ta' quddiem main-beam trid tkun fil-pjan lonġitudinali medjan tal-vettura; jekk dawn il-lampi qegħdin waħda ħdejn l-oħra iċ-ċentru ta' referenza tagħhom iridu jkunu simetriċi b'relazzjoni mal-pjan lonġitudinali medjan tal-vettura, — lampa ta' quddiem main-beam li hi inkorporata reċiprokament ma' lampa oħra ta' quddiem trid tiġi installata b'tali mod li ċ-ċentru ta' referenza tagħha jkun fil-pjan lonġitudinali medjan tal-vettura. Madankollu, meta l-vettura tkun mgħammra wkoll b'lampa ta' quddiem dipped-beam indipendenti ħdejn il-lampa ta' quddiem main-beam, iċ-ċentri ta' referenza tagħhom iridu jkunu simetriċi f'relazzjoni mal-pjan lonġitudinali medjan tal-vettura, — żewġ lampi ta' quddiem main-beam li waħda minnhom jew it-tnejn huma inkorporati reċiprokament ma' lampa oħra ta' quddiem, iridu jitwaħħlu b'tali mod li ċ-ċentri ta' referenza tagħhom ikunu simetriċi b'relazzjoni mal-pjan lonġitudinali medjan tal-vettura. 6.1.3.2 It-tul: fuq quddiem tal-vettura. Din il-kondizzjoni hija kkunsidrata li ġiet sodisfatta jekk id-dawl mitfugħ ma jiddisturbax lis-sewwieq kemm direttament jew indirettament permezz tal-mirja ta' viżjoni anterjuri u/jew is-superfiċi oħrali jirriflettu tal-vettura. 6.1.3.3. Fi kwalunkwe każ, id-distanza ta' bejn it-tarf tas-superfiċi li ddawwal ta' lampa ta' quddiem main-beam indipendenti u t-tarf ta' dik ta' lampa ta' quddiem dipped-beam ma tridx taqbeż 200 mm. 6.1.3.4. Fil-każ ta' żewġ lampi ta' quddiem main-beam: id-distanza li tissepara s-superfiċi li jdawlu taż-żewġ lampi ta' quddiem main-beam ma tridx taqbeż 200 mm. 6.1.4. Viżibilità ġeometrika Anki fiż-żoni li ma jidhrux li jiddawlu fid-direzzjoni ta' osservazzjoni kkunsidrata, s-superfiċi li ddawwal trid tkun viżibbli minn ġewwa erja diverġenti illimitata b'generatrices li jmissu l-kontorn sħiħ tas-superfiċi li ddawwal u li jiffurmaw angolu ta' 5° ta' l-anqas ma' l-assi ta' referenza tal-lampa ta' quddiem. Il-kontorn tal-projezzjoni tas-superfiċi li ddawwal għal fuq pjan trasversali li huwa tanġent mal-parti ta' quddiem tal-lenti tal-lampa ta' quddiem main-beam huwa kkunsidrat li huwa l-oriġini ta' l-angoli ta' viżibilità ġeometrika. 6.1.5. Allinjament: lejn 'il quddiem . Tista' timxi fl-istess linja ma' l-angolu ta' l-istering. 6.1.6. Tista' tinġabar flimkien mal-lampa ta' quddiem dipped-beam u mal-lampi l-oħra ta' quddiem. 6.1.7. Ma jistgħux jingħaqdu ma' kwalunkwe lampa oħra. 6.1.8. Jistgħu jiġu inkorporati reċiprokament: 6.1.8.1. mal-lampa ta' quddiem dipped beam; 6.1.8.2. mal-lampa taċ-ċpar ta' quddiem; 6.1.8.3. mal-lampa taċ-ċpar ta' quddiem. 6.1.9. Konnessjonijiet elettriċi Il-lampi ta' quddiem main-beam iridu jixegħlu simultanjament. Il-lampi ta' quddiem main-beam kollha jridu jixegħlu meta jkun hemm qlib minn dipped-beam għal main-beam. Il-lampi ta' quddiem main-beam kollha jridu jintfew simultanjament meta jkun hemm qlib minn main-beam għal dipped-beam. Il-lampi ta' quddiem dipped-beam jistgħu jibqgħu mixgħula fl-istess ħin mal-main beams. 6.1.10. Telltale ta' ċirkuwitu magħluq: obbligatorju. Dawl ta' twissija blu li ma jteptipx 6.1.11. Kondizzjonijiet oħra: l-intensità massima tal-lampi ta' quddiem main-beam li jistgħu jinxtegħlu fl-istess ħin ma tridx taqbeż 225 000 cd (valur ta' l-approvazzjoni tat-tip ta' komponent). 6.2. Lampa ta' quddiem dipped beam 6.2.1. Numru: waħda jew tnejn. 6.2.2. Disinn ta' l-arranġament: m'hemmx speċifikazzjonijiet partikolari. 6.2.3. Pożizzjoni 6.2.3.1. Wisa': — lampa ta' quddiem dipped-beam indipendenti tista' tiġi installata fuq jew taħt jew ħdejn lampa oħra ta' quddiem: jekk dawn il-lampi qegħdin waħda fuq l-oħra, iċ-ċentru ta' referenza tal-lampa ta' quddiem dipped-beam trid tkun fil-pjan lonġitudinali medju tal-vettura; jekk dawn il-lampi qegħdin waħda ħdejn l-oħra iċ-ċentri ta' referenza tagħhom iridu jkunu simetriċi b'relazzjoni mal-pjan lonġitudinali medjan tal-vettura, — lampa ta' quddiem dipped-beam li hi inkorporata reċiprokament ma' lampa oħra ta' quddiem trid tiġi installata b'tali mod li ċ-ċentru ta' referenza tagħha jkun fil-pjan lonġitudinali medjan tal-vettura. Madankollu, meta l-vettura tkun mgħammra wkoll b'lampa ta' quddiem main-beam indipendenti ħdejn il-lampa ta' quddiem dipped-beam, iċ-ċentri ta' referenza tagħhom iridu jkunu simetriċi f'relazzjoni mal-pjan lonġitudinali medjan tal-vettura, — żewġ lampi ta' quddiem dipped-beam li waħda minnhom jew it-tnejn huma inkorporati reċiprokament ma' lampa oħra ta' quddiem, iridu jitwaħħlu b'tali mod li ċ-ċentri ta' referenza tagħhom ikunu simetriċi b'relazzjoni mal-pjan lonġitudinali medjan tal-vettura. 6.2.3.2. Għoli: minimu ta' 500 mm u massimu ta' 1 200 mm 'il fuq mill-art. 6.2.3.3. Tul: fuq quddiem tal-vettura. Din il-kondizzjoni hija kkunsidrata li ġiet sodisfatta jekk id-dawl mitfugħ ma jiddisturbax lis-sewwieq kemm direttament jew indirettament permezz tal-mirja ta' viżjoni anterjuri u/jew is-superfiċi oħrali jirriflettu tal-vettura. 6.2.3.4. Fil-każ ta' żewġ lampi ta' quddiem dipped-beam id-distanza li tissepara s-superfiċi li jdawlu ma tridx taqbeż 200 mm. 6.2.4. Viżibilità ġeometrika Iddeterminata bl-angoli α u β kif speċifikat fis-sezzjoni A 10 ta' l-Anness I: α = 15° 'il fuq and 10° 'l isfel; β = 45° lejn ix-xellug u lejn il-lemin jekk hemm biss lampa waħda ta' quddiem dipped-beam; 45° 'il barra u 10° 'il ġewwa jekk hemm żewġ lampi ta' quddiem dipped-beam. Il-preżenza ta' pannelli jew oġġetti oħra ta' tagħmir ħdejn id-dawl ma jistax ikollhom effetti sekondarji li jikkażaw skonfort għal min ikun qed juża t-triq. 6.2.5. Allinjament: lejn 'il quddiem . Tista' timxi fl-istess linja ma' l-angolu ta' l-istering. L-inklinazzjoni vertikali tad-dipped beam trid tibqa' bejn - 0,5 u -- 2,5 %, barra fil-każ fejn huwa preżenti apparat ta' aġġustament estern. 6.2.6. Tista' tinġabar flimkien mal-lampa ta' quddiem main-beam u ma' lampi oħra ta' quddiem. 6.2.7. Ma jistgħux jingħaqdu ma' kwalunkwe lampa oħra. 6.2.8. Tista' tiġi inkorporata reċiprokament mal-lampa ta' quddiem main-beam u mal-lampi l-oħra ta' quddiem. 6.2.9. Konnessjonijiet elettriċi Il-kontroll biex ikun hemm bidla għal dipped-beam irid jitfi l-lampi ta' quddiem main-beam kollha simultanjament, billi l-lampi ta' quddiem dipped-beam jistgħu jibqgħu mixgħula fl-istess ħin mal-lampi main-beam. 6.2.10. Telltale ta' ċirkuwitu magħluq: mhux obbligatorju. Dawl ta' indikazzjoni aħdar li ma jteptipx. 6.2.11. Kondizzjonijiet oħra: xejn 6.3. Lampi li jindikaw id-direzzjoni 6.3.1. Numru: tnejn fuq kull naħa. 6.3.2. Disinn ta' l-arranġament: żewġ lampi li jindikaw id-direzzjoni fuq quddiem u tnejn fuq wara. 6.3.3. Pożizzjoni 6.3.3.1. Wisa': 6.3.3.1.1. dan li ġej japplika simultanjament għal-lampi ta' quddiem li jindikaw id-direzzjoni 6.3.3.1.1.1. irid ikun hemm distanza minima ta' 240 mm bejn is-superfiċi li jdawlu; 6.3.3.1.1.2. iridu jkunu 'l barra mill-pjanijiet lonġitudinali vertikali li huma tanġent mat-trufijiet ta' barra tas-superfiċi li jdawlu tal-lampa/i prinċipali ta' quddiem; 6.3.3.1.1.3. distanza minima bejn is-superfiċi li jdawlu ta' l-indikaturi u l-eqreb lampa ta' quddiem dipped-beam ta': — 75 mm fil-każ ta' intensità minima ta' l-indikatur ta' 90 cd, — 40 mm fil-każ ta' intensità minima ta' l-indikatur ta' 175 cd, — 20 mm fil-każ ta' intensità minima ta' l-indikatur ta' 250 cd, — ≤ 20 mm fil-każ ta' intensità minima ta' l-indikatur ta' 400 cd. 6.3.3.1.2. Id-distanza ta' bejn it-trufijiet ta' ġewwa tas-superfiċi li jdawlu tal-lampi ta' l-indikaturi ta' wara jridu jkunu ta' l-anqas 180 mm, suġġetta għall-konformità mal-kondizzjonijiet tas-sezzjoni A 10 ta' l-Anness I, anke meta titwaħħal il-pjanċa tar-reġistrazzjoni. 6.3.3.2. Għoli: minimu 350 mm, massimu 1 200 mm 'il fuq mill-art. 6.3.3.3. Tul: id-distanza lejn 'il quddiem bejn il-pjan trasversali li jikkorrispondi ma' l-estremità lonġitudinali ta' waranett tal-vettura u ċ-ċentru ta' referenza ta' l-indikaturi ta' wara ma tridx taqbeż 300 mm. 6.3.4. Viżibilità ġeometrika Angoli orizzontali: ara l-Appendiċi 2. Angoli vertikali: 15° 'il fuq u taħt l-orizzontali. Madankollu, l-angolu vertikali taħt l-orizzontal jista' jitnaqqas għal 5° jekk il-lampi huma inqas minn 750 mm 'il fuq mill-art. 6.3.5. Allinjament Il-lampi li jindikaw id-direzzjoni jistgħu jimxu b'konformità ma' l-angolu ta' l-istering 6.3.6. Jistgħu jinġabru flimkien ma' lampa jew lampi oħra. 6.3.7. Ma jistgħux jingħaqdu ma' kwalunkwe lampa oħra. 6.3.8. Ma jistgħux jiġu inkorporati reċiprokament ma' xi lampa oħra. 6.3.9. Konnessjonijiet elettriċi: Il-lampi li jindikaw id-direzzjoni jridu jixegħlu indipendentement minn lampi oħrajn. Il-lampi kollha li jindikaw id-direzzjoni fuq naħa waħda tal-vettura jridu jixegħlu u jintfew permezz ta' kontroll wieħed. 6.3.10. Telltale għat-tħaddim: mhux obbligatorju . Dan jista' jkun ottiku jew li jinstema' jew it-tnejn. Jekk huwa ottiku jrid ikun dawl aħdar li jteptep viżibbli f'kondizzjonijiet normali ta' tħaddim. Irid jintefa' jew jibqa' mixgħul mingħajr ma jteptep jew juri bidla fil-frekwenza fil-każ li waħda mil-lampi li jindikaw id-direzzjoni ma tkunx qed taħdem sew. Jekk dan hu li jistema' biss, irid ikun jinstema' b'mod ċar u juri l-istess kondizzjonijiet ta' tħaddim bħat-telltale ottiku. 6.3.11. Kondizzjonijiet oħra Il-karatteristiċi elenkati hawn taħt iridu jitkejlu mill-ġeneratur elettriku li jissuplixxi l-kurrent lil dawk iċ-ċirkuwiti biss li huma essenzjali għat-tħaddim tal-magna u ta' l-apparati tad-dawl. 6.3.11.1. L-attwazzjoni tal-kontroll ta' l-apparat li jagħmel sinjal bid-dawl trid tkun segwita bit-tidwil tal-lampa f'massimu ta' sekonda u l-ewwel tifi tal-lampa f'massimu ta' sekonda u nofs. 6.3.11.2. Fil-każ tal-vetturi kollha li l-lampi li jindikaw id-direzzjoni tagħhom għandhom provvista ta' kurrent dirett: 6.3.11.2.1. Il-frekwenza tat-teptip tad-dawl trid tkun 90 ± 30 darba fil-minuta; 6.3.11.2.2. il-lampi li jindikaw id-direzzjoni fuq l-istess naħa tal-vettura jridu jteptpu bl-istess frekwenza u fl-istess ħin. 6.3.11.3. Meta l-vettura hija mgħammra b'lampi li jindikaw id-direzzjoni li għandhom provvista ta' kurrent li jalterna, meta l-veloċità tal-magna tkun bejn 50 u 100 % tal-veloċità li tikkorrispondi mal-veloċità massima tal-vettura: 6.3.11.3.1. id-dawl irid iteptep fi frekwenza ta' 90 ± 30 darba fil-minuta; 6.3.11.3.2. il-lampi li jindikaw id-direzzjoni jistgħu jteptpu fuq l-istess naħa tal-vettura jew simultanjament jew jalternaw. Il-lampi ta' quddiem ma jridux ikunu viżibbli minn wara u l-lampi ta' wara ma jridux ikunu viżibbli minn quddiem fiż-żoni definiti fl-Appendiċi 1. 6.3.11.4. Meta l-lampi li jindikaw id-direzzjoni mwaħħla fuq il-vettura għandhom provvista ta' kurrent li jalterna, meta l-veloċità tal-magna tkun bejn il-veloċità tal-vettura wieqfa speċifikata mill-fabbrikant u 50 % tal-veloċità li tikkorrispondi mal-veloċità massima tal-vettura: 6.3.11.4.1. il-frekwenza tat-teptip trid tkun bejn 90 + 30 u 90 - 45 darba fil-minuta; 6.3.11.4.2. il-lampi li jindikaw id-direzzjoni fuq l-istess naħa tal-vettura jistgħu jteptpu jew simultanjament jew jalternaw. Il-lampi ta' quddiem ma jridux ikunu viżibbli minn wara u l-lampi ta' wara ma jridux ikunu viżibbli minn quddiem fiż-żoni definiti fl-Appendiċi 1. 6.3.11.5. Fil-każ ta' ħsara, barra dik ta' ċirkuwitu qasir, ta' waħda mil-lampi li jindikaw id-direzzjoni, l-oħrajn għandhom ikomplu jteptpu jew jibqgħu mixgħula, imma l-frekwenza f'din il-kondizzjoni tista' tkun differenti minn dik speċifikata. 6.4. Lampi ta' waqfien 6.4.1. Numru: waħda jew tnejn. 6.4.2. Disinn ta' l-arranġament: m'hemmx speċifikazzjonijiet individwali. 6.4.3. Pożizzjoni 6.4.3.1. Wisa': jekk hemm biss lampa waħda ta' waqfien iċ-ċentru ta' referenza tagħha jrid ikun fil-pjan lonġitudinali medjan tal-vettura, jew jekk ikun hemm żewġ lampi, dawn iridu jkunu simetriċi mal-pjan lonġitudinali medjan tal-vettura. 6.4.3.2. Għoli: minimu 250 mm, massimu 1 500 mm 'il fuq mill-art. 6.4.3.3. Tul: fuq in-naħa ta' wara tal-vettura. 6.4.4. Viżibilità ġeometrika: Angolu orizzontali: 45° lejn ix-xellug u lejn il-lemin. Angolu vertikali: 15° 'il fuq u taħt l-orizzontali. Madankollu, l-angolu vertikali taħt l-orizzontal jista' jitnaqqas għal 5° jekk il-lampa hija inqas minn 750 mm 'il fuq mill-art. 6.4.5. Allinjament: fuq in-naħa ta' wara tal-vettura. 6.4.6. Jistgħu jinġabru flimkien ma' lampa jew lampi oħra ta' wara. 6.4.7. Ma jistgħux jingħaqdu ma' kwalunkwe lampa oħra. 6.4.8. Jistgħu jiġu inkorporati reċiprokament mal-lampa ta' wara. 6.4.9. Konnessjoni elettrika: iridu jixegħlu kull darba li jiġi applikat ta' l-anqas wieħed mill-brejkijiet. 6.4.10. Telltale ta' ċirkuwitu magħluq: ipprojbit. 6.5. Lampi ta' quddiem 6.5.1. Numru: waħda jew tnejn. 6.5.2. Disinn ta' l-arranġament: m'hemmx speċifikazzjonijiet individwali. 6.5.3. Pożizzjoni 6.5.3.1. Wisa': — lampa waħda ta' quddiem indipendenti tista' teħel fuq jew taħt jew ħdejn lampa oħra ta' quddiem: jekk dawn il-lampi qegħdin waħda fuq l-oħra, iċ-ċentru ta' referenza tal-lampa ta' quddiem main-beam trid tkun fil-pjan lonġitudinali medjan tal-vettura; jekk dawn il-lampi qegħdin waħda ħdejn l-oħra ċ-ċentri ta' referenza tagħhom iridu jkunu simetriċi b'relazzjoni mal-pjan lonġitudinali medjan tal-vettura, — lampa ta' quddiem li hi inkorporata reċiprokament ma' lampa oħra ta' quddiem trid tiġi installata b'tali mod li ċ-ċentru ta' referenza tagħha jkun fil-pjan lonġitudinali medjan tal-vettura, — żewġ lampi ta' quddiem li waħda minnhom jew it-tnejn huma inkorporati reċiprokament ma' lampa oħra ta' quddiem, iridu jitwaħħlu b'tali mod li ċ-ċentri ta' referenza tagħhom ikunu simetriċi b'relazzjoni mal-pjan lonġitudinali medjan tal-vettura. 6.5.3.2. Għoli: minimu 350 mm, massimu 1 200 mm 'il fuq mill-art. 6.5.3.3. Tul: fuq quddiem tal-vettura. 6.5.4. Viżibilità ġeometrika Angolu orizzontali: 80° lejn ix-xellug u lejn il-lemin jekk hemm lampa waħda; 80° lejn in-naħa ta' barra u 45° lejn in-naħa ta' ġewwa jekk hemm żewġ lampi. Angolu vertikali: 15° 'il fuq u taħt l-orizzontali. Madankollu, l-angolu vertikali taħt l-orizzontal jista' jitnaqqas għal 5° jekk il-lampa hija inqas minn 750 mm 'il fuq mill-art. 6.5.5. Allinjament: lejn in-naħa ta' quddiem Tista' timxi fl-istess linja ma' l-angolu ta' l-istering. 6.5.6. Tista' tinġabar flimkien ma' kwalunkwe lampa oħra ta' quddiem. 6.5.7. Tista' tiġi inkorporata reċiprokament ma' kwalunkwe lampa oħra ta' quddiem. 6.5.8. Konnessjonijiet elettriċi: m'hemmx speċifikazzjonijiet individwali. 6.5.9. Telltale ta' ċirkuwitu magħluq: obbligatorju. Dawl aħdar ta' indikazzjoni li ma jteptipx; dan it-telltale mhuwiex bżonjuż jekk id-dawl tal-pannell ta' l-istrumenti jista' jinxtegħel u jintefa' biss flimkien tal-lampa tal-pożizzjoni. 6.5.10. Kondizzjonijiet oħra: xejn 6.6. Lampi ta' wara 6.6.1. Numru: waħda jew tnejn. 6.6.2. Disinn ta' l-arranġament: m'hemmx speċifikazzjonijiet individwali. 6.6.3. Pożizzjoni 6.6.3.1. Wisa': jekk hemm biss lampa waħda, iċ-ċentru ta' referenza tagħha jrid ikun fil-pjan lonġitudinali medjan tal-vettura, jew jekk ikun hemm żewġ lampi, dawn iridu jkunu simetriċi mal-pjan lonġitudinali medjan tal-vettura. 6.6.3.2. Għoli: minimu 250 mm, massimu 1 500 mm 'il fuq mill-art. 6.6.3.3. Tul: fuq wara tal-vettura. 6.6.4. Viżibilità ġeometrika Angolu orizzontali: 80° lejn ix-xellug u lejn il-lemin jekk hemm lampa waħda; 80° lejn in-naħa ta' barra u 45° lejn in-naħa ta' ġewwa jekk hemm żewġ lampi. Angolu vertikali: 15° 'il fuq u taħt l-orizzontali. Madankollu, l-angolu vertikali taħt l-orizzontal jista' jitnaqqas għal 5° jekk il-lampa hija inqas minn 750 mm 'il fuq mill-art. 6.6.5. Allinjament: lejn in-naħa ta' wara. 6.6.6. Jista' jinġabar flimkien ma' xi lampa oħra ta' wara. 6.6.7. Jistgħu jingħaqdu mal-lampa tal-pjanċa ta' reġistrazzjoni ta' wara. 6.6.8. Tista' tiġi inkorporata reċiprokament mal-lampa tal-waqfien jew mar-riflettur mhux trijangulari ta' wara, jew mat-tnejn jew mal-lampa taċ-ċpar ta' wara. 6.6.9. Konnessjonijiet elettriċi: m'hemmx speċifikazzjonijiet individwali. 6.6.10. Telltale ta' ċirkuwitu magħluq: mhux obbligatorju. Il-funzjoni tiegħu tista' titwettaq mill-apparat ipprovdut, fejn dan hu addattat, għal-lampa ta' quddiem. 6.6.11. Kondizzjonijiet oħra: xejn 6.7. Lampi taċ-ċpar ta' quddiem 6.7.1. Numru: waħda jew tnejn. 6.7.2. Disinn ta' l-arranġament: m'hemmx speċifikazzjonijiet individwali. 6.7.3. Pożizzjoni 6.7.3.1. Wisa': — lampa taċ-ċpar ta' quddiem tista' titwaħħal fuq, taħt jew ħdejn lampa ta' quddiem oħra; jekk dawn il-lampi qegħdin waħda fuq l-oħra, iċ-ċentru ta' referenza tal-lampa taċ-ċpar ta' quddiem irid ikun fil-pjan lonġitudinali medjan tal-vettura; jekk iż-żewġ lampi qegħdin ħdejn xulxin, iċ-ċentru ta' referenza tagħhom irid ikun simetriku b'relazzjoni mal-pjan lonġitudinali medjan tal-vettura; — lampa taċ-ċpar ta' quddiem li hi inkorporata reċiprokament ma' lampa oħra ta' quddiem trid tiġi installata b'tali mod li ċ-ċentru ta' referenza tagħha jkun fil-pjan lonġitudinali medjan tal-vettura; — żewġ lampi taċ-ċpar ta' quddiem li waħda minnhom jew it-tnejn huma inkorporati reċiprokament ma' lampa oħra ta' quddiem, iridu jitwaħħlu b'tali mod li ċ-ċentri ta' referenza tagħhom ikunu simetriċi b'relazzjoni mal-pjan lonġitudinali medjan tal-vettura. 6.7.3.2. Għoli: minimu ta' 250 mm 'il fuq mill-art. L-ebda punt fuq is-superfiċi li ddawwal ma jrid ikun aktar għoli mill-aktar punt għoli tas-superfiċi li ddawwal tal-lampa ta' quddiem dipped-beam. 6.7.3.3. Tul: fuq quddiem tal-vettura. Din il-kondizzjoni hija kkunsidrata li ġiet sodisfatta jekk id-dawl mitfugħ ma jiddisturbax lis-sewwieq kemm direttament jew indirettament permezz tal-mirja ta' viżjoni anterjuri u/jew is-superfiċi oħra li jirriflettu tal-vettura. 6.7.4. Viżibilità ġeometrika Di hi ddeterminata bl-angoli α u β kif definit fis-sezzjoni A 10 ta' l-Anness I: α = 5° 'il fuq u 'l isfel; β = 45° lejn ix-xelluq u lejn il-lemin fil-każ ta' lampa mhux ċentrali, fejn l-angolu intern irid ikun β = 10°. 6.7.5. Allinjament: lejn in-naħa ta' quddiem Tista' timxi fl-istess linja ma' l-angolu ta' l-istering. 6.7.6. Tista' tinġabar flimkien mal-lampi l-oħra ta' quddiem. 6.7.7. Ma jistgħux jingħaqdu ma' xi lampa oħra ta' quddiem. 6.7.8. Tista' tiġi inkorporata reċiprokament ma' lampa ta' quddiem main-beam u ma' lampa ta' quddiem. 6.7.9. Konnessjonijiet elettriċi Irid ikun possibbli li l-lampa taċ-ċpar ta' quddiem tinxtegħel jew tintefa' indipendentement mil-lampa ta' quddiem main-beam jew il-lampa dipped-beam. 6.7.10. Telltale ta' ċirkuwitu magħluq: mhux obbligatorju. Dawl ta' indikazzjoni aħdar li ma jteptipx. 6.7.11. Kondizzjonijiet oħra: xejn 6.8. Lampi taċ-ċpar ta' wara 6.8.1. Numru: waħda jew tnejn. 6.8.2. Disinn ta' l-arranġament: m'hemmx speċifikazzjonijiet individwali. 6.8.3. Pożizzjoni 6.8.3.1. Wisa': lampa waħda indipendenti taċ-ċpar ta' wara tista' titwaħħal fuq, taħt jew ħdejn lampa oħra ta' wara; jekk il-lampi qegħdin waħda fuq l-oħra, iċ-ċentru ta' referenza tagħha jrid ikun fil-pjan lonġitudinali medjan tal-vettura, jekk il-lampi qegħdin ħdejn xulxin iċ-ċentri ta' referenza tagħhom jridu jkunu simetriċi b'relazzjoni mal-pjan lonġitudinali medjan tal-vettura. Lampa taċ-ċpar ta' quddiem li hi inkorporata reċiprokament ma' lampa oħra ta' wara trid tiġi installata b'tali mod li ċ-ċentru ta' referenza tagħha jkun fil-pjan lonġitudinali medjan tal-vettura. 6.8.3.2. Għoli: minimu 250 mm, massimu 900 mm 'il fuq mill-art. 6.8.3.3. Tul: fuq in-naħa ta' wara tal-vettura. 6.8.3.4. Id-distanza ta' bejn is-superfiċi li ddawwal tal-lampa taċ-ċpar ta' wara u dik tal-lampa ta' waqfien trid tkun ta' l-anqas 100 mm. 6.8.4. Viżibilità ġeometrika Di hi ddeterminata bl-angoli α u β kif definit fis-sezzjoni A 10 ta' l-Anness I: α = 5° 'il fuq and 5° 'l isfel; β = 25° lejn ix-xellug u lejn il-lemin. 6.8.5. Pożizzjoni: lejn in-naħa ta' wara 6.8.6. Jista' jinġabar flimkien ma' xi lampa oħra ta' wara. 6.8.7. Ma jistgħux jingħaqdu ma' kwalunkwe lampa oħra. 6.8.8. Jistgħu jiġu inkorporati reċiprokament ma' lampa ta' wara. 6.8.9. Konnessjonijiet elettriċi Il-lampa ma tistax tkun mixgħula sakemm waħda minn dawn il-lampi li ġejjin ma tkunx mixgħula wkoll: il-lampa ta' quddiem main-beam, il-lampa ta' quddiem dipped-beam, jew il-lampa taċ-ċpar ta' quddiem. Jekk ikun hemm lampa taċ-ċpar ta' quddiem, irid ikun possibbli li l-lampa taċ-ċpar ta' wara tintefa indipendentement mil-lampa taċ-ċpar ta' quddiem. 6.8.10. Telltale ta' ċirkuwitu magħluq: obbligatorju. Dawl indikatur ambra li ma jteptipx. 6.8.11. Kondizzjonijiet oħra: xejn 6.9. Sinjal li javża li hemm periklu 6.9.1. Kondizzjonijiet identiċi għal dawk stabbiliti fis-sezzjonijiet 6.3 sa 6.3.8. 6.9.2. Konnessjonijiet elettriċi Is-sinjal irid jiġi azzjonat b'kontroll separat li jippermetti li l-indikaturi tad-direzzjoni jkollhom provvista ta' kurrent simultanjament. 6.9.3 Telltale ta' ċirkuwitu magħluq: obbligatorju. Dawl aħmar li jteptep jew, jekk ma jkunx hemm telltale separat, it-tħaddim simultanju tat-telltales speċifikati f'6.3.10. 6.9.4. Kondizzjonijiet oħra Id-dawl irid iteptep fi frekwenza ta' 90 ± 30 darba fil-minuta. L-attwazzjoni tal-kontroll ta' l-apparat li jagħmel sinjal bid-dawl trid tkun segwita bit-tidwil tal-lampa f'massimu ta' sekonda u l-ewwel tifi tal-lampa f'massimu ta' sekonda u nofs. Irid ikun possibbli li s-sinjal li javża li s-sinjal li javża li hemm periklu jiġi attwat anki jekk l-apparat li jixgħel jew jitfi l-magna jkun f'pożizzjoni tali li din ta' l-aħħar ma tkunx tista' titħaddem. 6.10. Lampa tal-pjanċa tar-reġistrazzjoni ta' wara



6.10.1. Numru: waħda. Il-lampa tista' tikkonsisti f'diversi elementi ottiċi maħsuba biex idawlu l-pożizzjoni tal-pjanċa. 6.10.2. Disinn ta' l-arranġament B'tali mod li l-lampa ddawwal il-pożizzjoni riżervata għall-pjanċa tar-reġistrazzjoni. 6.10.3. Pożizzjoni 6.10.3.1. Wisa' 6.10.3.2. Għoli 6.10.3.3. Tul: 6.10.4. Viżibilità ġeometrika 6.10.5. Pożizzjoni 6.10.6. Jistgħu jinġabru flimkien ma' lampa jew lampi oħra ta' wara. 6.10.7. Jistgħu jingħaqdu mal-lampa ta' wara. 6.10.8. Ma jistgħux jiġu inkorporati reċiprokament ma' xi lampa oħra. 6.10.9. Konnessjonijiet elettriċi ta' tħaddim: m'hemmx speċifikazzjonijiet individwali. 6.10.10. Telltale ta' ċirkuwitu magħluq: mhux obbligatorju. It-tħaddim tiegħu jrid jiġi assigurat mill-istess telltale kif huwa pprovdut għal-lampa tal-pożizzjoni. 6.10.11. Kondizzjonijiet oħra: xejn 6.11. Rifletturi tal-ġenb mhux trijangulari 6.11.1. Numru fuq kull naħa: wieħed jew tnejn klassi IA ( 8 ). 6.11.2. Disinn ta' l-arranġament: m'hemmx speċifikazzjonijiet individwali. 6.11.3. Pożizzjoni 6.11.3.1. Wisa': m'hemmx speċifikazzjonijiet individwali. 6.11.3.2. Għoli: 300 mm minimu, 900 mm massimu 'l fuq mill-art. 6.11.3.3. Tul: irid jkun tali, li f'kondizzjonijiet normali, l-apparat ma' jistax jiġi mgħotti mis-sewwieq jew mill-passiġġier, jew bi ħwejjiġhom. 6.11.4. Viżibilità ġeometrika Angoli orizzontali: 30° 'il quddiem u lura. Angoli vertikali: 15° 'il fuq u taħt l-orizzontali. Madankollu, l-angolu vertikali taħt l-orizzontal jista' jitnaqqas għal 5° jekk l-għoli tar-riflettur huwa inqas minn 750 mm. 6.11.5. Pożizzjoni: l-assi ta' referenza tar-rifletturi jridu jkunu perpendikolari mal-pjan lonġitudinali medjan tal-vettura u mqiegħda 'l barra. Ir-rifletturi ta' quddiem jistgħu jiċċaqalqu b'konformità ma' l-angolu ta' l-istering. 6.11.6. Jistgħu jinġabru flimkien ma' l-apparati l-oħra li jagħmlu sinjal. 6.12. Rifletturi ta' wara mhux trijangulari: 6.12.1. Numru: wieħed, klassi IA (8) . 6.12.2. Disinn ta' l-arranġament: m'hemmx speċifikazzjonijiet individwali. 6.12.3. Post 6.12.3.1. Wisa': iċ-ċentru ta' referenza jrid ikun fil-pjan lonġitudinali medjan tal-vettura. 6.12.3.2. Għoli: minimu 250 mm, massimu 900 mm 'il fuq mill-art. 5.12.3.3. Tul: fuq in-naħa ta' wara tal-vettura. 6.12.4. Viżibilità ġeometrika Angolu orizzontali: 30° lejn ix-xellug u lejn il-lemin. Angolu vertikali: 15° 'il fuq u taħt l-orizzontali. Madankollu, l-angolu vertikali taħt l-orizzontal jista' jitnaqqas għal 5° jekk l-għoli tar-riflettur huwa inqas minn 750 mm. 6.12.5. Post: lejn in-naħa ta' wara 6.12.6. Jista' jinġabar flimkien ma' kwalunkwe lampa oħra. 6.12.7. Is-superfiċi li ddawwal tar-riflettur jista' jkollha partijiet komuni ma' kwalunkwe lampa ħamra oħra ta' wara.